CELEX: 62011CA0375
Language: da
Date: 2013-03-21 00:00:00
Title: Sag C-375/11: Domstolens dom (Fjerde Afdeling) af 21. marts 2013 — Belgacom SA, Mobistar SA og KPN Group Belgium SA mod État belge (anmodning om præjudiciel afgørelse fra Cour constitutionnelle — Belgien) (Telekommunikationstjenester — direktiv 2002/20/EF — artikel 3 og 12-14 — brugsrettigheder til radiofrekvenser — afgifter for brugsrettigheder til radiofrekvenser — engangsafgift for tildeling og forlængelse af brugsrettigheder til radiofrekvenser — beregningsmetode — ændring af eksisterende rettigheder)

1.6.2013   
            
            
               DA
            
            
               Den Europæiske Unions Tidende
            
            
               C 156/7
            
         Domstolens dom (Fjerde Afdeling) af 21. marts 2013 — Belgacom SA, Mobistar SA og KPN Group Belgium SA mod État belge (anmodning om præjudiciel afgørelse fra Cour constitutionnelle — Belgien)
   (Sag C-375/11) (1)
   
   (Telekommunikationstjenester - direktiv 2002/20/EF - artikel 3 og 12-14 - brugsrettigheder til radiofrekvenser - afgifter for brugsrettigheder til radiofrekvenser - engangsafgift for tildeling og forlængelse af brugsrettigheder til radiofrekvenser - beregningsmetode - ændring af eksisterende rettigheder)
   2013/C 156/09
   Processprog: fransk
   
      Den forelæggende ret
   
   Cour constitutionnelle
   
      Parter i hovedsagen
   
   
      Sagsøgere: Belgacom SA, Mobistar SA og KPN Group Belgium SA
   
      Sagsøgt: État belge
   
      Sagens genstand
   
   Anmodning om præjudiciel afgørelse — Cour constitutionnelle — fortolkning af artikel 3, 12 og 13 samt artikel 14, stk. 1 og 2, i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) (EFT L 108, s. 21) — national lovgivning, der pålægger operatører, som har individuelle brugsrettigheder til mobiltelefonifrekvenser, en engangsafgift i forbindelse med tilladelser til på deres område at oprette og drive et mobiltelefoninet for en periode på 15 år — forlængelse af operatørernes individuelle rettigheder — pligt for operatører, der ønsker at erhverve nye rettigheder, til at betale en engangsafgift, der fastsættes ved auktion, ud over de årlige afgifter — lovlighed
   
      Konklusion
   
   
               1)
            
            
               Artikel 12 og 13 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) skal fortolkes således, at de ikke er til hinder for, at en medlemsstat pålægger mobiltelefonioperatører, som har brugsrettigheder til radiofrekvenser, en engangsafgift, som skal betales såvel for nye erhvervelser af brugsrettigheder til radiofrekvenser som for forlængelse af disse rettigheder, og som pålægges i tillæg ikke alene til en årlig afgift for tilrådighedsstillelse af frekvenserne, som tilsigter at fremme en optimal udnyttelse af ressourcerne, men ligeledes i tillæg til en afgift, der dækker udgifterne til forvaltning af tilladelsen, med det forbehold, at disse afgifter faktisk forfølger det formål at sikre en optimal udnyttelse af de ressourcer, som radiofrekvenserne udgør, at de er objektivt begrundede, transparente, ikke-diskriminerende og forholdsmæssigt afpassede efter det tilsigtede formål og tager hensyn til målene i artikel 8 i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet), hvilket det tilkommer den forelæggende ret at efterprøve.
               Med samme forbehold kan fastsættelsen af størrelsen af en engangsafgift for brugsrettigheder til radiofrekvenser baseret enten på den oprindelige engangsafgift for bevilling beregnet på grundlag af antallet af frekvenser og måneder, som brugsrettighederne til frekvenserne vedrører, eller på beløb fremkommet ved auktioner udgøre en passende metode til fastsættelse af værdien af radiofrekvenserne.
            
         
               2)
            
            
               Artikel 14, stk. 1, i direktiv 2002/20 skal fortolkes således, at den ikke er til hinder for, at en medlemsstat pålægger en mobiltelefonioperatør en afgift som den i hovedsagen omhandlede, med det forbehold, at denne ændring er objektivt begrundet, gennemført på en forholdsmæssigt afpasset måde og forudgående er meddelt alle berørte parter, således at de har haft mulighed for at fremføre deres synspunkter, hvilket det tilkommer den forelæggende ret at efterprøve i lyset af omstændighederne i hovedsagen.
            
         
               3)
            
            
               Artikel 14, stk. 2, i direktiv 2002/20 skal fortolkes således, at den ikke er til hinder for, at en medlemsstat pålægger en mobiltelefonioperatør en afgift som den i hovedsagen omhandlede.
            
         
      (1)  EUT C 282 af 24.9.2011.